62024TJ0618_INF
Rettens dom (Ottende Afdeling) af 11. februar 2026 –Athom mod EUIPO – Chuhaiya E-Commerce (Shenzhen) (athom Smart Home)
(sag T-618/24)
»EU-varemærker – indsigelsessag – ansøgning om EU-figurmærket athom Smart Home – det ældre internationale ordmærke ATHOM – relativ registreringshindring – lignende varer – artikel 8, stk. 1, litra b), i forordning (EU) 2017/1001«
1.
EU-varemærker – klagesag – søgsmål ved Unionens retsinstanser – Rettens adgang til at omgøre den anfægtede afgørelse – grænser
(Rettens procesreglement, art. 188; Europa-Parlamentets og Rådets forordning 2017/1001, art. 72, stk. 2 og 3, samt art. 95)
(jf. præmis 12, 18-20 og 57)
2.
EU-varemærker – definition på og erhvervelse af et EU-varemærke – relative registreringshindringer – indsigelse fra indehaveren af et identisk eller lignende ældre varemærke, der er registreret for varer eller tjenesteydelser af samme eller lignende art – risiko for forveksling med det ældre varemærke – bedømmelseskriterier
[Europa-Parlamentets og Rådets forordning 2017/1001, art. 8, stk. 1, litra b)]
(jf. præmis 28 og 29)
3.
EU-varemærker – definition på og erhvervelse af et EU-varemærke – relative registreringshindringer – indsigelse fra indehaveren af et identisk eller lignende ældre varemærke, der er registreret for varer eller tjenesteydelser af samme eller lignende art – lighed mellem de pågældende varer eller tjenesteydelser – varer eller tjenesteydelser, der supplerer hinanden
[Europa-Parlamentets og Rådets forordning 2017/1001, art. 8, stk. 1, litra b)]
(jf. præmis 34 og 35)
4.
EU-varemærker – definition på og erhvervelse af et EU-varemærke – relative registreringshindringer – indsigelse fra indehaveren af et identisk eller lignende ældre varemærke, der er registreret for varer eller tjenesteydelser af samme eller lignende art – risiko for forveksling med det ældre varemærke – figurmærket athom Smart Home og ordmærket ATHOM
[Europa-Parlamentets og Rådets forordning 2017/1001, art. 8, stk. 1, litra b)]
(jf. præmis 42-45 og 51-55)
Konklusion
1)
Afgørelsen truffet den 3. oktober 2024 af Andet Appelkammer ved Den Europæiske Unions Kontor for Intellektuel Ejendomsret (EUIPO) (sag R 13/2024-2) annulleres, for så vidt som der derved blev meddelt afslag på sagsøgerens klage med hensyn til »elektriske stik; elektriske stikdåser; elektriske adaptere; induktionsapparater [elektriske]; strømafbrydere« i klasse 9 og »pærer til belysning; kulørte lamper til festdekoration« i klasse 11, som er omfattet af det ansøgte varemærke.
2)
I øvrigt frifindes EUIPO.
3)
EUIPO bærer sine egne omkostninger og betaler de omkostninger, der er afholdt Athom Holding BV.